Talan er um 5 endurnýtslu-handlar, ið nevnast Blákrossbúðir; í Tórshavn, Saltangará, Miðvági, Tvøroyri og Klaksvík, og 2 handlar, ið selja brúkt ting. Hesir báðir handlarnir verða nevndir Endurnýtslur og eru í Saltangará og í Sandavági. Blákrossbúðir Blákrossbúðirnar hava eitt stórt úrval innan øll sløg av klæðum. Her fær ein t. d. keypt alt frá vanligum gerandisklæðum, til góð og ofta lítið brúkt fín klæðir, sum t. d. klædningar, kjólar o. l. Vanliga finnur ein eisini eitt gott og sera bíligt úrval av barnaklæðum og ymsum lutum. Endurnýtslurnar taka móti borðum, stólum, sofum, lampum, brúkslutum og øðrum. Umframt at borgarar kunnu lata lutir beinleiðis til Blákrosshandlarnar, so ber eisini til at lata lutir á ruskøkjunum í Runavíkar kommunu, Nes kommunu, Sjóvar kommunu og Vága kommunu. Í Runavíkar kommunu og Vága kommunu eru serligar bingjur við navninum“ Blákrossbingjan” at lata tílíkar lutir í. Lutir, ið verða latnir inn, mugu vera í góðum standi.